ddrg/super_eurlex huggingface dataset:
I.

V Prilogi k Sklepu 2011/172/SZVP se vnosi v zvezi z navedenimi osebami nadomestijo z naslednjimi vnosi: Ime (in morebitni vzdevki) Podatki za ugotavljanje identitete Razlogi za uvrstitev na seznam 1. Mohamed Hosni Elsayed Mubarak Nekdanji predsednik Arabske republike Egipt, datum rojstva: 4.5.1928, moški Oseba, proti kateri so egiptovski organi na podlagi Konvencije Združenih narodov proti korupciji sprožili sodni postopek ali postopek odvzema premoženjske koristi na osnovi pravnomočne sodne odločbe v zvezi z nezakonitim prisvajanjem državnih sredstev 2. Suzanne Saleh Thabet Žena Mohameda Hosnija Elsayeda Mubaraka, nekdanjega predsednika Arabske republike Egipt, datum rojstva: 28.2.1941, ženska Oseba, proti kateri so egiptovski organi na podlagi Konvencije Združenih narodov proti korupciji sprožili sodni postopek ali postopek odvzema premoženjske koristi na osnovi pravnomočne sodne odločbe v zvezi z nezakonitim prisvajanjem državnih sredstev 3. Alaa Mohamed Hosni Elsayed Mubarak Sin Mohameda Hosnija Elsayeda Mubaraka, nekdanjega predsednika Arabske republike Egipt, datum rojstva: 26.11.1960, moški Oseba, proti kateri so egiptovski organi na podlagi Konvencije Združenih narodov proti korupciji sprožili sodni postopek ali postopek odvzema premoženjske koristi na osnovi pravnomočne sodne odločbe v zvezi z nezakonitim prisvajanjem državnih sredstev 4. Heidy Mahmoud Magdy Hussein Rasekh Žena Alaaja Mohameda Hosnija Elsayeda Mubaraka, sina nekdanjega predsednika Arabske republike Egipt, datum rojstva: 5.10.1971, ženska Oseba, proti kateri so egiptovski organi na podlagi Konvencije Združenih narodov proti korupciji sprožili sodni postopek ali postopek odvzema premoženjske koristi na osnovi pravnomočne sodne odločbe v zvezi z nezakonitim prisvajanjem državnih sredstev 5. Gamal Mohamed Hosni Elsayed Mubarak Sin Mohameda Hosnija Elsayeda Mubaraka, nekdanjega predsednika Arabske republike Egipt, datum rojstva: 28.12.1963, moški Oseba, proti kateri so egiptovski organi na podlagi Konvencije Združenih narodov proti korupciji sprožili sodni postopek ali postopek odvzema premoženjske koristi na osnovi pravnomočne sodne odločbe v zvezi z nezakonitim prisvajanjem državnih sredstev 6. Khadiga Mahmoud El Gammal Žena Gamala Mohameda Hosnija Elsayeda Mubaraka, sina nekdanjega predsednika Arabske republike Egipt, datum rojstva: 13.10.1982, ženska Oseba, proti kateri so egiptovski organi na podlagi Konvencije Združenih narodov proti korupciji sprožili sodni postopek ali postopek odvzema premoženjske koristi na osnovi pravnomočne sodne odločbe v zvezi z nezakonitim prisvajanjem državnih sredstev 8. Abla Mohamed Fawzi Ali Ahmed Salama Žena Ahmeda Abdelaziza Ezza, datum rojstva: 31.1.1963, ženska Oseba, proti kateri so egiptovski organi na podlagi Konvencije Združenih narodov proti korupciji sprožili sodni postopek glede nezakonitega prisvajanja državnih sredstev
(1)

Z Izvedbenim sklepom Komisije 2014/909/EU (3) so bili po obvestilih Italije o pojavu malega panjskega hrošča (Aethina tumida) v regijah Kalabrija in Sicilija določeni nekateri zaščitni ukrepi. Navedeni sklep se uporablja do 31. marca 2017.
2.

člen 10 se nadomesti z naslednjim: „Člen 10 1. Ta sklep začne veljati na dan sprejetja. 2. Ta sklep se uporablja do 20. februarja 2018. 3. Uporaba ukrepov iz člena 4(1) ter člena 5(1) in (2), kolikor se nanašajo na osebe s seznama iz Priloge II, se začasno prekine do 20. februarja 2018. 4. Ta sklep se redno pregleduje in če Svet meni, da cilji Sklepa niso bili doseženi, se Sklep po potrebi podaljša ali spremeni.“
(3)

Po preučitvi vseh možnosti za prerazporeditev sredstev v okviru zgornje meje za odhodke v razdelkih 3 (Varnost in državljanstvo) in 4 (Globalna Evropa) je videti, da bo treba za financiranje ukrepov na področju migracij in beguncev z instrumentom prilagodljivosti dopolniti financiranje iz splošnega proračuna Evropske unije za proračunsko leto 2016, in sicer za 1 506 milijonov EUR nad zgornjo mejo razdelka 3 in za 24 milijonov EUR nad zgornjo mejo razdelka 4. Uporabijo se tudi neporabljeni letni zneski, ki so na voljo v okviru instrumenta prilagodljivosti za proračunski leti 2014 in 2015.
(5)

V skladu s členoma 2 in 2a Protokola št. 22 o stališču Danske, ki je priložen PEU in PDEU, Danske ne zavezujejo in se zanjo ne uporabljajo pravila, ki so določena v tem sporazumu in se nanašajo na obdelavo osebnih podatkov s strani držav članic, kadar izvajajo dejavnosti, ki spadajo na področje uporabe poglavja 4 ali 5 naslova V tretjega dela PDEU.
(8)

ASIC je javni organ, ustanovljen v skladu z zakonom o avstralski agenciji za vrednostne papirje in naložbe iz leta 2001 (v nadaljnjem besedilu: zakon o ASIC), ki je pristojen za upravljanje in izvrševanje zakonodaje v zvezi z avstralskimi finančnimi trgi. Med regulativna in izvršilna pooblastila ASIC spadajo preiskovanje domnevnih kršitev zakonodaje, izdajanje obvestil o kršitvah, uveljavljanje denarnih kazni prek sodišč in tožbe. Poleg tega lahko ASIC izvaja tudi inšpekcije na finančnih trgih brez predhodnega obvestila. To vključuje pooblastilo za pregledovanje registrov, evidenc in dokumentov. Poleg tega lahko minister za finančne storitve izda pisna navodila za upravljavca finančnega trga, da sprejme določene ukrepe za zagotovitev, da izpolnjuje zahteve kot imetnik licence za upravljanje finančnega trga, če meni, da se te zahteve ne izpolnjujejo (oddelek 794A zakona o gospodarskih družbah). Če finančni trg ne izpolni tega navodila, lahko ASIC od sodišča zahteva, da izda odločbo, s katero zahteva izpolnitev navodila (oddelek 794A zakona o gospodarskih družbah). ASIC ima tudi pooblastilo, da subjektu izda navodilo (to vključuje upravljavce trga in udeležence na trgih z licenco), če meni, da je to potrebno ali v javnem interesu, da se zaščiti osebe, ki trgujejo s finančnim produktom ali razredi finančnih produktov (oddelek 798J zakona o gospodarskih družbah). Poleg tega lahko ASIC za potrebe izvrševanja svojih regulativnih in preiskovalnih ukrepov zahteva sodne odločbe in zadeve posreduje v sodne postopke. ASIC lahko od sodišča zahteva, da izda odločbo, s katero zahteva spoštovanje ukrepov ASIC, sprejetih na podlagi njenih regulativnih in preiskovalnih pristojnosti (oddelek 70 zakona o ASIC). Če subjekt ne izpolni navodila, izdanega v skladu z zakonom o gospodarskih družbah, lahko ASIC od sodišča zahteva, da izda odločbo o izpolnjevanju navodila. In končno, ASIC je za lažji nadzor trgov in udeležencev v skladu z MIR sklenila protokole za sodelovanje in deljenje informacij z vsakim zadevnim upravljavcem trga.
(2)

Ob upoštevanju tesnih zgodovinskih vezi in čedalje močnejših povezav med pogodbenicama ter njune želje, da medsebojne odnose ambiciozno ter inovativno okrepita in razširita, so bila pogajanja o Sporazumu o strateškem partnerstvu med Evropsko unijo in njenimi državami članicami na eni strani ter Kanado na drugi strani (v nadaljnjem besedilu: Sporazum) uspešno zaključena s parafiranjem Sporazuma 8. septembra 2014 v Ottawi.
(2)

Pristojni organi držav članic bi morali uporabljati programsko opremo za sporočanje Evropski komisiji informacij o incidentih in nesrečah, povezanih z naftnimi in plinskimi napravami na morju, ki so pomembni za zdravje, varnost ali varstvo okolja. V ta namen ter za podporo pri pridobivanju in analizi informacij bi morali pristojni organi dati programsko opremo na voljo za uporabo izvajalcem, ki izvajajo naftne in plinske dejavnosti na morju pod njihovo jurisdikcijo, in sicer prek spletne platforme za poročanje;
(3)

Direktiva 2007/46/ES Evropskega parlamenta in Sveta (3) je nadomestila sisteme homologacije držav članic s postopkom EU-homologacije ter vzpostavila harmoniziran okvir, ki zajema upravne predpise in splošne tehnične zahteve za vsa nova vozila, sisteme, sestavne dele in samostojne tehnične enote. Z navedeno direktivo so bili v sistem EU-homologacije vključeni pravilniki ZN, sprejeti na podlagi Revidiranega sporazuma iz leta 1958, kot zahteve za homologacijo ali kot alternativa zakonodaji Unije. Od sprejetja navedene direktive se pravilniki ZN vedno bolj vključujejo v zakonodajo Unije v okviru EU-homologacije.
SL Uradni list Evropske unije L 291/1

SKLEP SVETA (EU) 2016/1884

z dne 18. oktobra 2016

o sklenitvi Sporazuma v obliki izmenjave pisem med Evropsko unijo in Vzhodno republiko Urugvaj v skladu s členom XXIV:6 in členom XXVIII Splošnega sporazuma o carinah in trgovini (GATT) 1994 glede spremembe ugodnosti na seznamu ugodnosti Republike Hrvaške v okviru njenega pristopa k Evropski uniji

SVET EVROPSKE UNIJE JE –

ob upoštevanju Pogodbe o delovanju Evropske unije in zlasti prvega pododstavka člena 207(4) v povezavi s točko (a)(v) drugega pododstavka člena 218(6) Pogodbe,

ob upoštevanju predloga Evropske komisije,

ob upoštevanju odobritve Evropskega parlamenta (1),

ob upoštevanju naslednjega:

(1) Svet je 15. julija 2013 pooblastil Komisijo, da na podlagi člena XXIV:6 Splošnega sporazuma o carinah in trgovini (GATT) 1994 začne pogajanja z nekaterimi drugimi članicami Svetovne trgovinske organizacije v okviru pristopa Republike Hrvaške k Evropski uniji.

(2) Pogajanja je vodila Komisija v okviru pogajalskih smernic, ki jih je izdal Svet.

(3) Ta pogajanja so se zaključila in Sporazum v obliki izmenjave pisem med Evropsko unijo in Vzhodno republiko Urugvaj v skladu s členom XXIV:6 in členom XXVIII GATT 1994 glede spremembe ugodnosti na seznamu ugodnosti Republike Hrvaške v okviru njenega pristopa k Evropski uniji je bil parafiran 18. decembra 2015.

(4) Sporazum je bil s pridržkom njegove poznejše sklenitve podpisan v imenu Unije dne 16. junija 2016 v skladu s Sklepom Sveta (EU) 2016/581 (2).

(5) Sporazum bi bilo treba odobriti –

SPREJEL NASLEDNJI SKLEP:

Člen 1

Sporazum v obliki izmenjave pisem med Evropsko unijo in Vzhodno republiko Urugvaj v skladu s členom XXIV:6 in členom XXVIII Splošnega sporazuma o carinah in trgovini (GATT) 1994 glede spremembe ugodnosti na seznamu ugodnosti Republike Hrvaške v okviru njenega pristopa k Evropski uniji se odobri v imenu Unije.

Besedilo Sporazuma je priloženo temu sklepu.

Člen 2

Predsednik Sveta imenuje osebo, pooblaščeno, da v imenu Unije posreduje uradno obvestilo iz Sporazuma (3), s čimer bo izraženo soglasje Unije, da jo ta sporazum zavezuje.

Člen 3

Ta sklep začne veljati na dan sprejetja.

V Luxembourgu, 18. oktobra 2016 Za Svet Predsednik M. LAJČÁK

(1) Evropski parlament je sklenitev sporazuma odobril 13. septembra 2016.

(2) Sklep Sveta (EU) 2016/581 z dne 11. aprila 2016 o podpisu, v imenu Evropske unije, Sporazuma v obliki izmenjave pisem med Evropsko unijo in Vzhodno republiko Urugvaj v skladu s členom XXIV:6 in členom XXVIII Splošnega sporazuma o carinah in trgovini (GATT) 1994 glede spremembe ugodnosti na seznamu ugodnosti Republike Hrvaške v okviru njenega pristopa k Evropski uniji (UL L 101, 16.4.2016, str. 1).

(3) Datum začetka veljavnosti Sporazuma bo objavil generalni sekretariat Sveta v Uradnem listu Evropske unije.
—

vse kombinacije snovi/vrst proizvodov, ki imajo obliko nanomateriala in so bile odobrene pred 4. avgustom 2014, razen tistih, ki so izrecno odobrene.
1.

Naloge EMSO ERIC so: (a) razvoj in zagotavljanje objektov v lasti EMSO ERIC in vseh objektov, ki jih konzorciju EMSO ERIC članice dajo na voljo za dejavnosti, ki jih izvajajo za doseganje ciljev EMSO ERIC na evropski ravni, da bi se znanstvenim skupnostim in drugim zainteresiranim deležnikom omogočil dostop do podatkov in objektov oceanskih observatorijev po Evropi; (b) upravljanje obstoječih nepremičnih observatorijev globokomorskega dna in nepremičnih observatorijev vodnega stolpa po vsej Evropi v dogovorjenih obdobjih, ko jih EMSO ERIC lahko uporablja za svoje namene, pri čemer se zagotovi tudi dostop usposobljenim evropskim in mednarodnim znanstvenim skupnostim; (c) usklajevanje in podpora dejavnosti obstoječih nepremičnih observatorijev globokomorskega dna in nepremičnih observatorijev vodnega stolpa po vsej Evropi ter spodbujanje kontinuitete in kakovosti časovnih vrst in zanesljivega upravljanja podatkov; (d) zagotavljanje in poenostavitev dostopa do infrastrukture EMSO ERIC za usposobljene evropske in mednarodne znanstvene skupnosti, katerih projekti bodo ovrednoteni v ta namen; (e) podpora vodilni vlogi Evrope na področju morskih tehnologij in trajnostne uporabe morskih virov na podlagi partnerstva z industrijami in drugimi zadevnimi deležniki; (f) povezovanje raziskovalnih dejavnosti ter dejavnosti usposabljanja in razširjanja informacij. EMSO ERIC bo osrednja kontaktna točka za raziskovalne dejavnosti ter dejavnosti usposabljanja, izobraževanja in razširjanja informacij oceanskih observatorijev v Evropi, da bi se znanstvenikom in drugim zainteresiranim deležnikom omogočila učinkovita uporaba oceanskih observatorijev po Evropi; (g) vzpostavitev povezav z mednarodnimi pobudami, pomembnimi za opazovanje odprtih oceanov, opravljanje vloge evropskega predstavnika na teh področjih v drugih delih sveta, da bi se vzpostavilo in spodbujalo mednarodno sodelovanje na teh področjih, ter (h) uskladitev investicijskih in operativnih skladov, tako da bi se optimizirali nacionalni, evropski in mednarodni viri.
(6)

Komisija je povabila k sodelovanju pritožnika, druge znane proizvajalce Unije, uporabnike in uvoznike, znane proizvajalce izvoznike v Turčiji in turške organe ter združenja, za katera je znano, da jih začetek preiskave zadeva. Zainteresirane strani so imele možnost, da pisno predstavijo svoja stališča in da v roku, ki je določen v obvestilu o začetku, zahtevajo zaslišanje.
(7)

Gostota kamna za obloge pri vodnih zgradbah in drugih gradbenih delih ima bistveno vlogo pri izpolnjevanju osnovnih zahtev za gradbene objekte, povezanih z oblikovanjem objektov za zaščito obale. Vendar formule za izračun, uporabljene v zvezi s tem, zajemajo tudi druge dejavnike, zlasti dimenzije in velikost kamna za obloge pri vodnih zgradbah in drugih gradbenih delih, ki naj bi se uporabljal. Dokazano je bilo, da je mogoče doseči enake ravni zaščite s kamnom za obloge pri vodnih zgradbah in drugih gradbenih delih z manjšo gostoto, če se to kompenzira z uporabo večjih kamnitih blokov.
(4)

Gruzija ima sklenjen veljavni sporazum o prosti trgovini z dvema pogodbenicama Konvencije, in sicer z Unijo in Republiko Turčijo, in izpolnjuje pogoj iz člena 5(1) Konvencije, da postane pogodbenica.
(8)

Italijanska republika je predložila naslednje podatke: (1) letna verjetnost, da značilna višina valov preseže dva metra, je na opredeljenih progah manjša od 10 %; (2) ladje, za katere bi odstopanje veljalo, opravljajo linijske prevoze; (3) plovba ne presega tridesetih milj od kraja izplutja; (4) na morskih območjih, na katerih plujejo te potniške ladje, so zagotovljeni vodenje plovbe z obale, vremenske napovedi ter stalni objekti italijanske obalne straže za iskanje in reševanje; (5) obstaja pomanjkanje ustrezne dodatne infrastrukture in pristaniških objektov, da bi se podatki o potnikih lahko zabeležili na način, ki bi bil združljiv z voznim redom in z usklajevanjem s kopenskim prometom; (6) zahteva za odstopanje bi veljala za vse izvajalce, ki plujejo na določenih progah; in (7) odstopanje se ne bi uporabljalo za beleženje podatkov o številu otrok na krovu in podatkov o pomoči v sili, kadar jih potnik navede prostovoljno.
(1)

Unija in vlada Cookovih otokov so na podlagi pogajanj sklenili Sporazum o partnerstvu o trajnostnem ribištvu (v nadaljnjem besedilu: Sporazum) in Protokol o izvajanju Sporazuma (v nadaljnjem besedilu: Protokol), s katerima se plovilom Unije dodelijo ribolovne možnosti v vodah, v katerih Cookovi otoki v zvezi z ribištvom izvajajo svoje suverene pravice ali pristojnost.
SL Uradni list Evropske unije L 140/5

SKLEP SVETA (EU) 2016/830

z dne 12. maja 2016

o podpisu Protokola k Sporazumu o partnerstvu in sodelovanju, ki vzpostavlja partnerstvo med Evropskima skupnostma in njunimi državami članicami na eni strani ter Republiko Tadžikistan na drugi strani, v imenu Evropske unije in njenih držav članic, da se upošteva pristop Republike Hrvaške k Evropski uniji

SVET EVROPSKE UNIJE JE –

ob upoštevanju Pogodbe o delovanju Evropske unije ter zlasti člena 91, člena 100(2) ter členov 207 in 209, v povezavi s členom 218(5) Pogodbe,

ob upoštevanju Akta o pristopu Republike Hrvaške iz leta 2011 in zlasti člena 6(2) Akta,

ob upoštevanju predloga Evropske komisije,

ob upoštevanju naslednjega:

(1) V skladu s členom 6(2) Akta o pristopu iz leta 2011 se pristop Republike Hrvaške k sporazumu, ki so ga s tretjimi državami ali mednarodnimi organizacijami podpisale ali sklenile države članice in Unija, uredi s protokolom k navedenemu sporazumu. V skladu z navedenim členom se za tak pristop uporablja poenostavljeni postopek, pri čemer se protokol sklene med Svetom, ki odloča soglasno v imenu držav članic, in zadevno tretjo državo.

(2) Svet je 14. septembra 2012 pooblastil Komisijo, da začne pogajanja za prilagoditev sporazumov, podpisanih ali sklenjenih med Unijo oziroma Unijo in njenimi državami članicami ter eno ali več tretjimi državami ali mednarodnimi organizacijami, da se upošteva pristop Republike Hrvaške k Uniji.

(3) Pogajanja z Republiko Tadžikistan so bila uspešno zaključena s parafiranjem Protokola k Sporazumu o partnerstvu in sodelovanju, ki vzpostavlja partnerstvo med Evropskima skupnostma in njunimi državami članicami na eni strani ter Republiko Tadžikistan na drugi strani, da se upošteva pristop Republike Hrvaške k Uniji (1) (v nadaljnjem besedilu: Protokol).

(4) Protokol bi bilo treba podpisati v imenu Unije in njenih držav članic –

SPREJEL NASLEDNJI SKLEP:

Člen 1

Podpis Protokola k Sporazumu o partnerstvu in sodelovanju, ki vzpostavlja partnerstvo med Evropskima skupnostma in njunimi državami članicami na eni strani ter Republiko Tadžikistan na drugi strani, v imenu Unije in njenih držav članic, da se upošteva pristop Republike Hrvaške k Evropski uniji, se odobri s pridržkom sklenitve navedenega protokola (2).

Člen 2

Predsednik Sveta je pooblaščen, da imenuje osebo(-e), pooblaščeno(-e) za podpis Protokola v imenu Unije in njenih držav članic.

Člen 3

Ta sklep začne veljati na dan sprejetja.

V Bruslju, 12. maja 2016 Za Svet Predsednica F. MOGHERINI

(1) UL L 350, 29.12.2009, str. 3.

(2) Besedilo Protokola bo objavljeno skupaj s sklepom o njegovi sklenitvi.
(4)

Komisija je svojo oceno cen na enoto izvedla s pomočjo Eurocontrolove enote za oceno uspešnosti in osrednjega urada za pristojbine na zračnih poteh, pri čemer je uporabila podatke in dodatne informacije, ki so jih države članice posredovale do 1. junija 2015, ter poročila nacionalnih nadzornih organov o oceni stroškov, ki so izvzeti iz mehanizma za delitev stroškov. V oceni Komisije so bile upoštevane tudi obrazložitve in popravki, vstavljeni pred posvetovalnim sestankom o cenah na enoto storitve na zračnih poteh za leto 2016, ki je v skladu s členom 9(1) Izvedbene uredbe (EU) št. 391/2013 potekal 24. in 25. junija 2015, ter popravki cen na enoto s strani držav članic, ki so sledili poznejšim stikom s Komisijo.
Priloga VI – Računi fizičnega pretoka energije Tabela fizične porabe za pretok energije (tabela B): Skupna poraba in uporabniška razčlenitev proizvodov „P.14 Motorni in letalski bencin (brez bio)“, „P.17 Transportno dizelsko gorivo (brez bio)“ in „P.24 Tekoča biogoriva“

Priloga VI – Računi fizičnega pretoka energije Tabela fizične porabe pretoka energije, pomembne za emisije (tabela C): Skupna poraba in uporabniška razčlenitev proizvodov „P.14 Motorni in letalski bencin (brez bio)“, „P.17 Transportno dizelsko gorivo (brez bio)“ in „P.24 Tekoča biogoriva“
(5)

Sporazum se sklene le na ravni EU. Obveznosti in sodelovanje, h katerim se Unija zaveže na podlagi tega Sporazuma, zadevajo le področja, ki jih zajemajo pravni red EU ali obstoječe politike Unije. Podpis in sklenitev Sporazuma kot sporazuma, ki se sklene le na ravni EU, ne posega v naravo in področje uporabe kakršnih koli podobnih sporazumov, ki se izpogajajo v prihodnosti. To ne posega niti v pooblastila institucij EU, ki so nanje prenesena s Pogodbama, niti v stališča institucij EU in držav članic o pristojnostih. Sporazum predvideva obsežno sodelovanje na različnih področjih politik, vključno s področjem pravosodja in notranjih zadev.
(116)

V zvezi s tem je Francija 31. marca 2015 pooblaščencem za interese upnika, ki jih je imenovalo sodišče, posredovala prijavo terjatve do družbe MoryGlobal v višini 17 500 000 EUR iz naslova glavnice in 155 916,66 EUR iz naslova obresti v zvezi s posojilom iz sklada FDES. Vendar so te obresti izračunane za obdobje dejanskega trajanja posojila po obrestni meri iz pogodbe. Vpis teh terjatev ustreza običajnim obveznostim upnika v okviru stečajnega postopka in ni povezan z obveznostmi, ki jih ta ima v okviru vračila pomoči. Da bi bili vrnjeni zneski pomoči, kot so določeni v tem sklepu, bo morala Francija terjatvam za vpis v stečajnem postopku dodati vračilo pomoči, vključene v posojilo iz sklada FDES. To pomoč je treba izračunati kot razliko med uporabljeno obrestno mero in obrestno mero v višini 10,53 % za že dosežene zapadlosti, in sicer do trenutka, ko obresti prenehajo teči na podlagi francoskega prava v okviru stečajnega postopka. Tem zneskom je treba prišteti obresti za vračilo za obdobje od datuma, ko je bila pomoč dana na razpolago, do njenega dejanskega vračila ali, v zadevnem primeru, do datuma, ko obresti prenehajo teči na podlagi pravnih določb, ki urejajo stečajni postopek.
(4)

Družba Montsanto Europe S.A. je 13. aprila 2007 pri Komisiji v skladu s členom 8(4), členom 11, členom 20(4) in členom 23 Uredbe (ES) št. 1829/2003 vložila vlogo za obnovitev odobritve za nadaljnje trženje obstoječih aditivov za živila, posamičnih krmil in krmnih dodatkov, proizvedenih iz koruze MON 863, ki so bili predhodno priglašeni v skladu s členoma 8(1)(b) in 20(1)(b) navedene uredbe (v nadaljnjem besedilu: vloga). Evropska agencija za varnost hrane (v nadaljnjem besedilu: EFSA) je 30. marca 2010 dala ugodno mnenje v skladu s členoma 6 in 18 Uredbe (ES) št. 1829/2003 in ugotovila, da nove informacije iz vloge za obnovitev in pregleda znanstvene literature, ki je bila objavljena po prejšnjih znanstvenih mnenjih EFSA o koruzi MON 863, ne zahtevajo sprememb mnenj. Poleg tega je EFSA ponovila prejšnjo ugotovitev, da ni verjetno, da bi koruza MON 863 pri predlaganih uporabah imela škodljive učinke na zdravje ljudi in živali ali na okolje. EFSA je v svojem mnenju preučila vsa posebna vprašanja in pomisleke držav članic s posvetovanja s pristojnimi nacionalnimi organi v skladu s členoma 6(4) in 18(4) Uredbe (ES) št. 1829/2003.
(2)

Odločba 97/245/ES, Euratom ima eno pravno podlago, tj. Uredbo Sveta (ES, Euratom) št. 1150/2000 (3). Po začetku veljavnosti Sklepa Sveta 2014/335/EU, Euratom (4) pošiljanje informacij Komisiji s strani držav članic urejata dve uredbi Sveta: Uredba (EU, Euratom) št. 608/2014 (5) in Uredba (EU, Euratom) št. 609/2014. Zato je primerno, da se za vsako od teh uredb sprejme ločen izvedbeni sklep Komisije. Določbe o obrazcih in vzorcu za poročanje o goljufijah in nepravilnostih, ki vplivajo na upravičene zneske tradicionalnih lastnih sredstev, ter o inšpekcijskih pregledih v zvezi s tradicionalnimi lastnimi sredstvi iz Odločbe 97/245/ES, Euratom bi morale biti vključene v Izvedbeni sklep Komisije (EU, Euratom) 2016/2365 (6). Določbe o vzorcih za stanja na računu za upravičene zneske lastnih sredstev in obrazcu za poročila o neizterljivih zneskih v višini upravičenih zneskov lastnih sredstev iz Odločbe 97/245/ES, Euratom, bi morale biti vključene v ta sklep.